2014. Máj. 11. 

Alapige: 2Pt 1:3-11

Miért Vagyok itt?

Bev. 

Mikor tetted fel utoljára magadnak ezt a kérdést? Mikor érezted, gondoltad azt, hogy el vagy keveredve az életben, elveszítetted a célt, nem jól mennek a dolgok, nem tudod merre mész és hol tartasz... Talán csak észlelted, hogy baj van. Talán azt, hogy tudod mi kellene legyen de az nincs...Tudod mit kellene tenni, de nem teszed, nem megy... Miért történnek így a dolgok? 

Amikor az ember elkeveredik, eltéved, szükség van egy biztos pontra, ahonnan újra lehet indulni.

A számítógépet használok számára igen hasznos találmány a RESET lehetőség. Amikor minden összezavarodik, lefagy, nem működik, akkor újra lehet indítani - egy tiszta lappal való kezdés reményében.

A kérdés "Miért vagyok itt?" nagyon jó segítség lehet ennek a biztos pontnak a megtalálására. Nagy segítség keresztyéneknek és nagy segítség meg nem tért emberek számára. Hogy valóban segítsen,

le kell bontani a részeire: a) ebben a világban b) ebben az országban c) ebben a hitben d) ebben a gyülekezetben e) ezen az Istentiszteleten...

Ki az okozója mindennek?

Mi a célja mindennek? 

Minden valószínűség szerint, Simon Péter  élete végén, közel a halálához írta ezt a levelet (1:14). Ez azért fontos, mert van egy összképe, egy "élettapasztalata" aminek alapján segítséget kíván nyújtani az utána jövő hívők számára. Tudja, hogy el lehet keveredni ebben az életben. Tudja, hogy ezernyi tévtanítás, útvesztő van, ami a keresztyénekre leselkedik. Éppen ezért megosztja amit a legfontosabbnak tart az egyetlen jó útról, a megfelelő harcról, a hatékonyságról.  EMLÉKEZTETNI kíván. Ötször szerepel az "emlékeztetni"  szó ebben a rövid, három részből álló levélben. Tudja, hogy rászorulunk az emlékeztetőkre, mert könnyen felejtünk. Könnyen elkeveredünk, eltévedünk, beleveszünk az élet részleteibe. Az emlékeztető pedig nagy segítség: Miért vagyok itt és mi a célom?

1. Azért vagyok itt, mert Isten megteremtett, és elhívott, hogy MEGISMEREJEM Őt. Elkezdődött ez a megismerés az életedben? Ha még nem, most Isten arra hív, hogy megismerd. Ha már igen akkor arra hív, hogy folytasd! Az egy igaz Istent, a szentháromság Istent Jézus Krisztus által ismerheted meg. A legnagyobb dolog, amit Péter kívánni tud a levél olvasóinak, az a bőséges kegyelem az Úr Krisztus megismerésében (1:2)

2. Azért vagyok itt, mint hívő, mert az Ő dicsőségével elhívott, és  mindennel megajándékozott, ami az életre és kegyességre való... (1:3)

3. Arra hívott el, hogy 
- becses ígéretek tulajdonosa legyek





- isteni természet részese legyek





- kikerüljem a romlottságot, amely a kívánság miatt van a világban





  (1:4)

4. Arra hívott el, hogy HASZNÁLJAM mindazokat a lelki erőforrásokat amikkel ő megajándékozott - tanuljak meg élni velük és így  "félelemmel és rettegéssel munkáljam" (Fil 2,12) az üdvösségemet, amit ő szerzett, amit ő munkál bennem és ami teljesen kegyelemből van...

5. Hogyan munkálhatom azt amikre ő elhívott és amikre kegyelmet adott? Úgy, hogy tanuljam használni a fegyverzetet, felszerelést, amivel megajándékozott (1:3) gyakorolva magam az Ő ereje és kegyelme által a következő területeken:


- erény


- ismeret


- önuralom - fegyelem


- türelem - kitartás


- kegyesség - Istenfélelem


- testvériesség - testvérek iránti szeretet


- szeretet - mindenki iránt

Ahogy a katona megkapja legkiválóbb felszerelést (fegyverzetet) de meg kell tanulja használni, élni vele, ugyanúgy a hívő ember is meg kell tanulja használni az Isten kegyelmét és mindazokat az erőforrásokat amikkel Isten megajándékozta. 

6. Aki ezt teszi annak nem lesz problémája a tétlenség és a gyümölcstelenség (1:8), mert Isten kegyelméből sok tennivaló talál "Isten országa munkálásában" és sok gyümölcsöt terem Krisztus által (Jn. 15)  

7. Aki ezt nem teszi az VAK, vagy RÖVIDLÁTÓ (lelkileg) - elkeveredett, eltévelyedett. A bűn újra megvakította. Továbbá elfelejtkezett a régi bűneiből való megtisztulásáról - vagyis, hogy mit tett Jézus Krisztus érte és vele!

8. Aki nem teszi ezeket hosszút távon, kérdésessé válik, hogy volt-e igazi megtérés a életében és van-e üdvössége? Aki teszi, az megerősödhet az "elhívásában és kiválasztásában", látva Isten kegyelmének munkáját az életében.  (1:10-11)

Mi célból vagyok itt? Hogy Istent dicsőítsem. Látom-e az eszközöket, erőforrásokat, a kegyelmet amelyek által tehetem. Kiáltok Istenhez értük (Zsid 4:16). Péter ezeket ajánlja mint alapvető felkészülést ("alapképzés") hogy végigjárhassam a keresztyén életet és az életemben megdicsőüljön Isten neve! Így készülhetek fel a tévtanítások elleni harcra, amit a 2. és 3. részekben ecsetel.

Mindenképpen  nagyon fontos a megfelelő ismeret, amit Isten kijelentéséből, a szentírásból kaphatunk, aminek a fontosságával és megbízhatóságával az első rész 12-21. versekben foglalkozik Péter. 
